Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Kaksi israelilaista haavoittui terrori- iskussa Jerusalemin Tunnelitiellä.
Turvatoimia on kiristetty ramadanin ajaksi.
Netanjahu: Israelin liittolaiset ja kumppanit eivät voi sanoa, -
että he tukevat Israelin itsepuolustusoikeutta, -
ja sitten vastustaa Israelia, kun se käyttää tätä oikeutta.
USA:n kansallisen turvallisuuden neuvonantaja Jake Sullivan:
Presidentti Biden ei tue Israelin hyökkäystä rajakaupunki Rafahiin.
IDF on saavuttanut yhä uusia operatiivisia voittoja Gazassa.
Pohjoisrintamalla puolestaan tilanne kiristyy kaiken aikaa -
Hizbollahin kiihdytettyä iskujaan Israelin puolelle.
Israelin puolustusvoimat (IDF) -
on vastannut iskemällä Hizbollahin kohteisiin Libanonissa ja Syyriassa.
Muslimit viettävät tänään ramadanin kolmatta päivää. Samana päivänä -
Valtatie 60:llä eli Jerusalemin "Tunnelitiellä" sijaitsevalla -
raja-asemalla saatiin estettyä terrori-isku.
Palestiinalaismies saapui asemalle sähköpyörällä.
Kun naispuolinen sotilaspoliisi -
tuli tarkastamaan hänen henkilöllisyyttään, -
terroristi veti esiin veitsen ja alkoi puukottaa poliisia.
Terroristi hyökkäsi veitsen kanssa -
sotilaspoliisin Erez-pataljoonaan kuuluvan sotilaan kimppuun.
Siviilivartija tuli auttamaan terroristin taltuttamisessa.
Käsirysyssä terroristi onnistui puukottamaan sotilasta ja vartijaa.
Jumalalle kiitos, heillä on vain lieviä tai keskivaikeita vammoja.
Israelin turvallisuusjoukot neutraloivat terroristin.
Joukkojen toiminta oli ammattitaitoista.
He toimivat hyvässä järjestyksessä, jotta vältyttiin -
omien joukkojen tulitukselta. Samalla he saivat neutraloitua terroristin.
IDF, poliisi ja muut turvallisuustahot -
ovat korkeimmassa mahdollisessa hälytystilassa -
paitsi Hamasia vastaan Gazassa käytävän sodan -
myös muslimien ramadan-kuukauden vuoksi.
Ramadan on historian saatossa merkinnyt -
muslimiarmeijoiden valloitusten aikaa.
Näitä ovat mm. umaijadien kalifaatin hyökkäys Etelä-Andalusiaan 710 jKr., -
jonka jäljiltä Espanja pysyi miehitettynä 781 vuoden ajan -
sekä Hattinin taistelu vuonna 1187, -
jonka seurauksena sulttaani Saladin valloitti Jerusalemin.
Lähihistorian esimerkki on mm. Egyptin, Syyrian, Jordanian, -
Libyan, Algerian, Saudi-Arabian ja Irakin muodostaman arabiliittouman -
yllätyshyökkäys Israeliin -
juutalaisten pyhimpänä päivänä jom kippurina vuonna 1973, -
joka osui tuolloin yksiin ramadanin 10. päivän kanssa.
Israel näyttää tekevän kaikkensa estääkseen jännitteitä kiristymästä -
Jerusalemissa, Juudeassa, Samariassa ja Jordaninlaaksossa -
sallimalla muslimien päästä rukoilemaan Temppelivuorelle.
Poliisi tekee joka viikko yleistä turvallisuutta koskevan arvion.
Poliisin tiedottaja kertonee tästä enemmän.
Otamme nämä seikat huomioon arvioidessamme sitä, -
minkä verran ihmisiä voidaan päästää al-Aqsan alueelle.
Voimme sanoa, että tällä pyhän kuukauden ensimmäisellä viikolla -
alueelle pääsyluvan saaneiden määrässä -
ei ole tapahtunut muutosta edellisiin vuosiin verrattuna.
Jännitteet Bidenin hallinnon ja Netanjahun hallituksen välillä -
näyttävät kasvavan.
Pääministeri Netanjahu vastasi presidentti Bidenin lausuntoon, -
jossa tämä ilmaisi vastustavansa -
Israelin suunnitelmaa laajentaa hyökkäystä rajakaupunki Rafahiin.
Puheessaan AIPAC-järjestön konferenssissa Netanjahu vakuutti, -
että Israel jatkaa tavoitteitaan kohti kansainvälisestä paineesta huolimatta.
Arvostamme suuresti -
presidentti Bidenilta ja hallinnolta saamaamme tukea, -
ja toivon tuen jatkuvan. Mutta sanottakoon selvästi:
Israel tulee voittamaan tämän sodan, tapahtuipa mitä tahansa.
Voittaaksemme sodan meidän on tuhottava -
jäljellä olevat Hamas-pataljoonat Rafahista.
Ellei niitä tuhota, -
Hamas järjestäytyy, aseistautuu ja valloittaa Gazan uudelleen, -
jolloin olemme taas lähtöruudussa.
Sellaista sietämätöntä uhkatilannetta emme voi hyväksyä.
Tuhoamme Hamasin, vapautamme panttivangit -
ja varmistamme, ettei Gazasta enää koskaan uhata Israelia.
Hoidamme työn loppuun Rafahissa ja annamme samalla siviileille -
mahdollisuuden päästä pois vaara-alueelta.
Olemme tehneet enemmän siviiliuhrien minimoimiseksi -
kuin mikään muu armeija maailmanhistoriassa.
Kysykää vaikka West Point -sotilasakatemian -
kaupunkisodan asiantuntijalta John Spenceriltä.
Olemme tehneet siviiliuhrien minimoimiseksi toimenpiteitä, -
joita mikään muu armeija ei ole koskaan tehnyt.
Samalla kun Netanjahu viittaa toistuvasti professori Spencerin -
näkemyksiin IDF:n ammattitaitoisesta toiminnasta Gazan sodassa, -
on yhtä lailla syytä alleviivata myös Britannian ylähuoneen jäsenen -
Andrew Robertsin kommentteja helmikuun 8. päivältä. Hän on yksi -
maailman nimekkäimmistä ja arvostetuimmista sotahistorioitsijoista,
jota edesmennyt Henry Kissinger -
kutsui "suureksi ja aina yhtä ajankohtaiseksi ajattelijaksi".
Vaikka pitäisimme Hamasin antamaa tietoa 27 500 kuolonuhrista oikeana, -
ei ole silti syytä tehdä niin, -
kuten emme tee Putinin tai Isisinkään kohdalla.
Kun luvusta vähennetään kaikki ne gazalaiset, -
jotka ovat kuolleet terroriryhmien harhautuneiden rakettien vuoksi, -
lopputulos on, että jokaista tapettua terroristia kohti -
on kuollut vähemmän kuin kaksi siviiliä.
Sota on helvetillistä, ja jokainen siviiliuhri on tragedia.
Mutta sotahistorioitsijan näkökulmasta -
nykyaikaisessa kaupunkisodankäynnissä, -
jossa terroristit käyttävät siviilejä ihmiskilpinään, -
äsken mainittu suhdeluku on hämmästyttävän matala.
Se kertoo Israelin puolustusvoimien ammattitaidosta, etiikasta ja arvoista.
Pääministeri Netanjahu korosti AIPAC-konferenssin puheessaan, -
että Israelin liittolaiset ja kumppanit-
eivät voi väittää tukevansa Israelin oikeutta puolustaa itseään -
ja sitten vastustaa Israelia, kun se käyttää tätä oikeutta.
Ystävillemme kansainvälisessä yhteisössä totean:
Ette voi sanoa, että tuette -
Israelin oikeutta olemassaoloon ja itsepuolustukseen, -
ja sitten vastustaa Israelia, kun se käyttää tätä oikeutta.
Ette voi sanoa tukevanne Israelin tavoitetta tuhota Hamas -
ja sitten vastustaa Israelia, -
kun se tekee sen mitä pitää saavuttaakseen tuon tavoitteen.
Ette voi sanoa, -
että vastustatte Hamasin strategiaa käyttää siviilejä ihmiskilpinä -
ja sitten syyttää Israelia siviiliuhreista, -
jotka johtuvat Hamasin kyynisestä strategiasta.
Israelille jokainen siviiliuhri on tragedia.
Hamasille jokainen siviiliuhri on strategia.
Siksi on väärin ja moraalitonta asettaa Israelille siviiliuhrien välttämiseksi -
sellaisia vaatimuksia, joita ei aseteta millekään muulle maalle maailmassa.
Netanjahu vakuutti, että kasvava kansainvälinen paine -
ei estä Israelia saavuttamasta sotilaallisia tavoitteitaan.
Ystävät, vakuutan teille, että painostus ei pysäytä meitä.
Israelin tulevaisuus ja koko olemassaolo on vaakalaudalla.
Meillä ei ole muuta vaihtoehtoa kuin täydellinen voitto, -
ja voitto on saavutettavissa.
Tiedän, että amerikkalaisten valtaenemmistö tukee meitä.
Tiedän, että kongressin ylivoimainen enemmistö tukee meitä.
Tiedän, että te täällä tuette meitä ja teette väsymättä töitä sen eteen, -
että meillä olisi välineet saattaa työ loppuun nopeammin.
Israelin yhdistyneen kansan puolesta haluan kiittää teitä, AIPAC, -
kaikesta siitä, mitä teette Israelin hyväksi.
Jumala siunatkoon Israelia ja Amerikkaa. Kiitos.
Netanjahun puheen jälkeen -
USA:n kansallisen turvallisuuden neuvonantaja Jake Sullivan -
painotti yhä voimakkaammin Bidenin hallinnon kielteistä kantaa -
Israelin Rafah-suunnitelmiin.
Presidentti on ilmaissut hyvin selvästi kantamme Rafahia koskien.
Presidentti ei voi tukea Rafahin sotilasoperaatiota, -
jossa ei suojella siviilejä, joka katkaisee tärkeimmät avustusreitit -
ja aiheuttaa valtavan paineen Israelin ja Egyptin rajalle.
Keskustelemme asiasta Israelin kanssa.
En ryhdy spekuloimaan tässä vaiheessa enempää.
Olemme ilmaisseet selvästi huolemme Rafahin operaatiosta ja siitä, -
että se vaarantaisi valtavan määrän siviilejä.
Emme ole nähneet uskottavaa suunnitelmaa siviilien suojelemiseksi.
USA on tehnyt tämän kannan tiettäväksi -
selvästi ja johdonmukaisesti.
Olemme puhuneet Israelin hallitukselle huolenaiheistamme.
Kiitos seurasta!
TV7 Israel toimii lahjoitusten varassa eikä tavoittele voittoa.
Koko tuotantomme on katsottavissa ilmaiseksi.
Jos tuotantomme on siunannut sinua, harkitsethan lahjoittamista.
Voit lahjoittaa osoitteissa -
www.tv7.fi/lahjoita ja www.tv7israelnews.com.
Rukoillaan rauhaa Jerusalemille ja pelastusta Israelille.
Olen Jonathan Hessen. Siunattua illanjatkoa.
Nähdään tulevien ohjelmien parissa, jos Luoja suo.
Siihen saakka shalom Jerusalemista.